Alaquàs celebra el IV Certamen Nacional de Teatre ESCENALAQUÀS
02/06/2016

# Alaquàs celebra el IV Certamen Nacional de Teatre ESCENALAQUÀS

*   02/06/2016
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=15582

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15582%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20IV%20Certamen%20Nacional%20de%20Teatre%20ESCENALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15582/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15582/02062016tots_Form_4.jpg)](https://www.alaquas.org/ficheros/documentos/2016/2/15582/02062016tots_Form_10.jpg "<a href='https://www.alaquas.org/ficheros/documentos/2016/2/15582/02062016tots_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el IV Certamen Nacional de Teatre ESCENALAQUÀS</a>")

L'Ajuntament d'Alaquàs i Carabau Teatre posen en marxa un any més aquest certamen de referència en l'àmbit teatral que se celebrarà els dies 30 de juny, 1 i 2 de juliol al Castell

El Castell d'Alaquàs acollirà per quart any consecutiu el Certamen Nacional de Teatre Escenalaquàs organitzat per la companyia Carabau Teatre i l'Ajuntament de Alaquàs. Una iniciativa que amb el pas del temps s'ha convertit en un certamen de referència tant a nivell autonòmic com a nivell nacional a través de la qual s'ofereix la possibilitat de mostrar muntatges teatrals de qualitat artística notable en un lloc molt especial com és el claustre del Castell d'Alaquàs. 

L'èxit assolit en anteriors edicions ha fet possible la posada en marxa d'una nova edició a través de la qual s'associe el nom d'Alaquàs amb la difusió cultural i teatral. L'Ajuntament d'Alaquàs seguirà sufragant les despeses del certamen.

Després d'una exhaustiva selecció duta a terme per Carabau Teatre, a la qual s'han presentat gairebé un centenar de propostes de companyies teatrals de tota Espanya, el certamen presentarà tres obres.

El festival s'iniciarà el dijous 30 de juny amb “Mividasegunmí” a càrrec de Teatre Abocaos i dirigida per Jesús Muñoz i Pau Pons. Les representacions continuaran el divendres 1 de juliol amb “Sobra el Griego” a càrrec del Grup Teatral Stres de Quatre. El dissabte li arribarà el torn a “Últimas  palabras de copito de nieve” de Juan Mayorga, a càrrec de Agrupación Hijos de Antonio, dirigida per Kika Galcerán. El certamen es clausurarà aquest mateix dia amb el Lliurament de Premis.

El preu de l'entrada per assistir al certamen és de 5 euros per representació i per a veure totes les representacions es pot adquirir un abonament per 12 euros. La venda d'entrades tindrà lloc el dilluns 27 i dimarts 28 de juny i el dimecres 29 de juny de 10 a 14 hores i de 18 a 20 hores en el departament de Cultura i una hora abans de cada funció al Castell.

ESCENALAQUÀS va sorgir en l'any 2013 amb vocació de mostrar tendències actuals del panorama teatral pretenent connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va començar una campanya de promoció del certamen que va aconseguir un gran èxit de convocatòria i a la qual es van presentar destacades companyies de tot el país. 

CARABAU TEATRE va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha aconseguit un gran nombre de premis destacats. Està formada per actors i actrius amb anys d'experiència en el món del teatre i formats en escoles valencianes de gran renom.